József Attila
Szabad-ötletek 
jegyzéke
 
két ülésben

Vasárnap este 3/4 9-kor

Foglalat:

Az a szerencsétlen, aki ezeket irta, mérhetetlenül áhitozik szeretetre, hogy a szeretet vissza tartsa őt oly dolgok elkövetésétől, melyeket fél megtenni. Őt olyasmiért verték, amit soha nem tett volna. Ő az a gyermek, akit nem szerettek s akit ezen kívűl azért vertek, mert nem tudták elviselni azt, hogy nem szeretik. Igy kivánja ő a szeretetet azért, hogy ne bántsák. Most ez a szerencsétlen bolond, nagy szerelmet táplál az analitikusával szemben pusztán azért, mert azt hiszi érzelmeiben, hogy az nem bántja. Nem veszi észre az analitikus gonoszságát, azt, hogy az csak heti 3 óra erejéig veszi őt emberszámba s azt is csak azért, mert kénytelen ennyire emberszámba venni a 40 pengőért, amelyre szüksége van s hogy még a havi 40 pengőért is csak azért foglalkozik vele, mikor foglalkozhatna mással is, mert ő egy mással is helyettesithető, tehát mindegy, hogy kivel foglalkozik s ezért foglalkozik vele. Viszont, ha az ő analitikusa nem is vesztene semmit, ha másik pácienssel cserélné föl őt, ő vesztene, ha analitikusát mással cserélné föl, mert elölről kellene kezdenie mindent - 2 évet vesztene.

36. máj. 22.

Péntek, 12 előtt 8 perccel, Gyömrői és komplett reggeli után. -
Dögölj meg - pepita vászon - gondolkozom - coito ergo sum - ondolkozom tehát vagy - Zagyva Laborc Nagyág a Tisza mellékfolyói - lányok Filiale leánynyelv - magyar nem francia - csődtömeg - mek mek mek három szabó legények pénz is lepény rudmászás Kosciusko - nem fog kiokosodni - buta dög - rohadt kurva - az anyád picsája - csája - citrom cigány lócitrom - citronade - egy sor fing egy sor nád - megin’ fing meginnád - Natter-Nád Miksa - Főszerkesztő késztő - mire készt ő
csukló - csuka - Szabadszállás - állás
álladalom - kopirpapir
tapir - tortapapir -
be ne csináljak - 
csinálmány
állitmány
állvány
ál
kakál
sakál
csak áll
mégis áll
bal
bála
hála
hala
hal
meghal
meghallgat
hallga csak hallga
a legény az anya szívét kivette és megette
kisértetek
levágta a fejét
megszólal a halott anya
megütötted magad, fiam?
Mese
mesemese meskete
tehén segge fekete
fekete Péter
igy daraboltam a legyeket
gyerekek jók legyetek
ha nem, akkor ne egyetek
ne vegyetek
vegyszer
kegyszer
kegyszar
szarkaláb
szép virág
kaláb nélkül legalább
lovászy Károly Márton
a lovak az uccán szarnak
vizelniök meg kell állni
meg kell halni
szétverni a világot
póznára huzni
ponyva
nem vette meg
dög undok dög
a kékpettyes elefánt
fehér elefánt
Twain Mark
Márka
Markt
Marha
hamar
gondolkodtam mért siessek?
itt egy nő
nősül
nőszni
baszni
báva
kiszela méla bávatag
buta mint egy fasz
fekete Péter
elvisz az ördög
békakirály
a kis borsó kiugrott
geci
Oláh Geci nótája
Szabad Szó
itéljenek meg
nem én tettem
jaj istenem mit csináltam
elolvassa-e
rájön-e
én ettem meg a buktákat
szamár kölök
mindent szabad
semmit se tudsz
megmutatja másnak is
dögöljön meg a kutya Uristenit
uristenit kis betüvel
teleirom a könyvet
nem értheti
buta mint egy ló 
vén ló
vén kurva
csak szeretnéd
viszket a nyakam
viszket a seggem megvakarom még pedig ott ahol én akarom
megdöglött nincs mit tenni
miért küldtek el?
Ők azalatt
basztak
lőttek
ennek már lőttek
jól bebaszott neki
kuss
míg szépen mondom
kitaposom a beledet
lassan járj tovább érsz
mit érsz
mindet mit ér
mit ér baszni
nyalni
szopni
erre is mondják hogy nyalni
nyalánk
falánk
nyulánk
fulánk
vacsorázva jól mulattak az asztalnál, engem nem keltettek föl, sohasem pótolhatom
dögök
ennek már vége
minden előlről
a pinájával megeszi az embert, a faszán kezdi
szétmorzsolja
a faszán kezdi
a combjaival összefogja
fából voltak a combjai és röhögött a katona tiszten
leleplezték a szobrot
mutasd a faszod s én megmondom ki vagy
kivagy
aus
heraus mit uns
buta zsidó
rágyujtottam, ami kimaradt kimaradt
szart ér az egész
ez egy fix pont
kecske
     "      méti
öreg templom
Vak Bottyán
ágyu
szurkálni
megraklak
eljárod a kállai kettőst
kis szekeres nagy szekeres
mind elissza
Melitta
keserü imádságok
ez szerelem?
ez szar
minden nő dögöljön meg
impotencia
túl az ó potencián
potentát
polenta
édes málé
kukorica édes málé
fiatal a feleségem
hogy el ne menjen a Pistikéje
akkor nem értettem milyen Pistikéje és hogy menne s miért ne menne el
buta kurva
rohadt ringyó
az Etus
a mama
a Ma
ama
Anna
K. Fazekas Anna
szegény Mitya
semmit se lehet tenni
semmit se lehet enni
mondja már
Tátra Mozi
Üllei út 63 III.
Titelék
Titel Margit
a te pinád szőrös-e már
van zer a vazán
fó de le kupé
figyeltem, hogy szőrösödik-e
most mondjam el ennek a rohand nőnek
Pászty
cvibak
tiszti cvibak
rüsztung
mannlicher
mann
es kommt darauf an ein Man [!] zu sein
Thomas Mann
Aquinói
Az aranyszamár
szemernyi
morzsa
jobb volna megdögleni
mért szeretném a nőket
hétfőn négykor
egykor és most
most kellenék
a Judit dögöljön meg!
agyonvert az a rohadt
miért fáj ma is
nem fáj
jáf
kár
rák 
rokka
rokkant
rokkantak illetménye
a te anyád nem hadiözvegy
özv József Áronné
özv József Attila
sose lesz tele a füzet
dobd a sutba égesd el
fizess a Gyömrőinek s ne menj el
Palira vesz
szélhámos
becsap
kibaszik velem
ügy felem
egyik felem
alfelem
fáj a derekam
olyan ez mint a munka
penzum
sose lesz vége
hagymaszedés
sose lesz vége
örök munka
örök mozgó
mindig megtelik az ember szarral
követ hordani
sose lesz vége
sose lesz vége
sose lesz vége
sose lesz vége
sose lesz vége
sose lesz vége
sose lesz vége
jaj mama ne tessék bántani
az anyád az a büdös kurva már megdöglött mit orditsz
mit orditsz mindig, nem tudsz halkabban beszélni?
igenis
igenis
parancsol egy sajtot
van egy sajtos Óbudán attól kapsz majd jót
nincs igazság
mit értsz igazság alatt
nincs igazság még ez sem az
dolgozni
mindig csak dolgozni
mindig csak dolgozni
hisz azt az anyaföld magától megtermené talán
Gyömrői büdös kurva
nem dolgozik
én dolgozzak
ő nem dolgozik
dolgozzatok legények, holnap lesz a vásár
nem megyek inasnak
nem megyek molnárnak
hajóskapitány leszek
én buvár leszek
mozdonyvezető leszek
elmegyek lakatosnak aztán mozdonyvezető leszek
mért verik az inasokat
mért verik a gyerekeket
én az enyémnek kitekerném a nyakát
ugy kell neki
ugy kellett, káposztába hús kellett
nem akarok dolgozni
nem fogok dolgozni
inkább meghalok
eddig sem dolgoztam eztán sem fogok
ő se dolgozik
Hatvany sem dolgozik
Rapaport sem dolgozik
Illyés Gyula sem dolgozik
forradalmár mert fél a munkásoktól
én nem akarok kapálni
én nem őrzöm a disznókat
én nem hajtom ki a libákat
dolgozzon a Gyömrői
dolgozzon a Jolán
dolgozzon az Etus
dolgozzon a mama
dögöljön meg
mondd Uram Jézus és dögölj
mért mindig én
menjen le ő
mért mindig én
mindig én
én
én
te
ő
miti ők
piti
pitiáner 
pitizni
a kutya sem dolgozik
ne ugass
Horty sem dolgozik
a munkások dolgoznak
dögöljenek meg
ugy kell nekik
betörő leszek
tolvaj leszek
rablógyilkos leszek
nem megyek analízisre
nem eszek
nem fogok enni
aki nem dolgozik ne is egyék
adjanak enni
majd mögöszöd röggel
dolgozzon a Judit, a buta állat
ha nő lennék kurva lennék
ingyen
nincs ingem van szalmapapucsom
halandzsa
bocsásson meg ez halandzsa
buta barom
azért se csinálok semmit
én nem bánom ha meg is döglök
annyira nem szeretem magam, hogy dolgozzak
iskolába akarok járni
vissza akarok menni
seggbe ruglak, hogy az anyád picsájába esel
aki agressziv, boldogul
boldogok a szegények mert
Absolon
Mátyás
az ucca gyerekek éneke
csavarogni akarok
hozzám ne legyen jó senki mert megölöm
leölöm 
legyilkolom
Németh Andor dolgozik
hja az más
friss a vizem jó hideg
valamit ingyen akarok
hülye
hülye állat
dögöljön meg
mindent azért is ingyen akarok
a Karok
énekelnek
kereszt mama
míg a gazda álmodozik
a menyecske kilopódzik
dinom-dánom zum zum zum
a szőlőkötözés után azt énekeltük
        megy a hajó a vizen
        huzza aztat 32 lú
nem ezt
a diákokról
ha diák vagy ne tanulj
1 x 1
fizika
nem irom tovább
nem birom tovább
szert ér az egész
nekem nem kell analizis
én nőért nem dolgozik !
elmegyek stricinek
homoszexuálisnak
ugy kell neki
dögöljön meg
körbe-körbe
kerge birka
és még segiteni akar
rajtam akar segiteni
bélyegek
Marx-Engels-Petőfi
Kún Béla
B. sorozat
póstata kékpénz
nem kell pénz se
semmi se kell
dobjanak ki
csak ne vernék az őrülteket
én ugyis őrült vagyok
tapossa el kérem ezt a bogarat
mindig megigérték, sosem emelték föl a fizetésemet
nem mentem be kasszanapkor
a bank számlájára főzelék föltétet ettem 
hülye állat
Bartos úr, a főkönyvelő
vigye el kérem ezt a 240 milliót a Vasutforgalmihoz
nem szöktem meg
mindenki dögöljön meg
engem nem zsákmányolnak ki
én ingyenélő vagyok
a nők fulladjanak meg
persze, dolgozni kéne
kis kalapács
kis fürész
kis fúró
én cipeljem a zsákot és menjek a boltba is
én tartsam el a Juditot
ki mondta anyámnak hogy szüljön meg
hogy dolgozzon értem
mi közöm hozzá
kibuvik a kedves egyéniség
én semmit se bánok
mért bánjak mindent én?
a csecsemőket teherkocsi alá kell tenni
a terhes asszonyokat teherautó alá
kávé-kávé babkávé
gyermekbarát egyesület
porzottak a golyók
nem engedtek ki a frontra
ha inas lettem volna
nem tettem le a vizsgákat
nem akartam érettségizni
kimaradtam a gimnáziumból
kimaradtam, megszöktem a tornaórákról
nem volt görög-keleti hittan
mért nem bántak velem rendesen
nem irok verset
nem kell pénz
nem kell nő
pláne a Gyömrői
nem kell a Gyömrői
én dolgozzak ő meg szórakozik
én is tudok pasziánszozni
a mama kártyát vetett
a fia nagy ember lesz
na, mért nem lesz?
én is dögöljek meg
azért is teleirom aztán vége
ez munka
ingyen
és még én fizessek érte
jobb volna aludni
ahhoz haza kéne menni
nem megyek haza
nem megyek a szerkesztőségbe
soha többé
mindig én 
semmit sem fizetnek
nem irok a 8 órainak
8 órai ujság
friss a vizem jó hideg
árulj a pályaudvaron
más gyerek ilyenkor már keres
fáradt vagyok
édes jó Istenem, segits meg
ha pap lennék
hülye voltam, hogy hittem a coelibátusban
kártyázni fogok
Gyömrői előtt megölöm magam
pukkadjon meg, büdös disznó
a Pászty se dolgozott
a Jolán találkozott vele
sulyzóival tornáztam
Makaiéknál is 
Jolán se dolgozott
őt kereskedelmibe iratta a mama
az Etust polgáriba
engem az 5. Elemibe
büdös buta dögök
miért is tanultam volna
örültem hogy nem kell dolgozni
tanitani kellett
 a Makai látni sem akart
tanár úr
csaló
vasárnap elküldtek gépirni
este 1/2 10-ig irtam
éreztem, hogy dolgoztam, fáradt voltam
akkor feküdj le, mit jár mindig a szád
kiruglak
André de Prang
lezuhant
a bécsi nő
nadrágban állt a szobában
V vagy W
homoszexuális
az irónő cselédlény
a kurva dögök a mozgalomban
miért csinálnék rendet
lassan fogok megdögleni
mindenki elhitte hogy annyit szenvedtem
kis rézágyu
olyan a mozsárágyu
én nyaralni jöttem nem babot fejteni
te is, ugye Terka
urifiu
itt senki sem dolgozik
mindenki szélhámos csaló tolvaj
én gyilkos leszek
fölakasztanak
én nem vágok többé sanyaru képet, vagy adnak enni, vagy sem
vagy szeretnek vagy sem
én egyedül nem tudom fölforgatni a világot
a Gyömrői dögöljön meg
Edit
edit
az munka amit ő csinál
becsinált csirke
kurva tyúk
a Juditot ott hagyom elsején - 100-ért kapok teljes ellátást - 100 csak meglesz valahogy
-----
Jött a Szász Zoltán, abbahagytam, nem folytatom, nem hiszek én semmiben
-----
2 óra 21 perc

Szász elment.
Elolvastam, amit irtam irtam,! itt-ott, a durvaságok láttán szorongás fogott el; elszomorodtam. Most folytatom, mert talán mégis csak lehet belőlem valami - mégis csak érhetek valamit. 
10 pengőt adok a füzet elolvasásáért akkor, ha olyasmit is látna benne, amit én nem veszek észre.
borzasztó, hogy az ember egyedül van
borzasztó, hogy van tudata csak ezért van egyedül
vagy csak azt hiszi, hogy egyedül van
Judit azt mondta: te nem állsz mellettem
hát mit tegyek
valakit föl kellene falni
szájba venni és rágni
szajha
faszrágó
faszkati
faszmargit
a magyar nyelv teljes szótárához való nyomtatott szedet
mért nem beszélhetem ki minden butaságomat egyszerre
rendre oktat szoktat
te hogy szoktad
vajjon mit csinálnak
coitus interruptus
mikor elsül az ember farka, olyan, mintha elharapták volna
ugy szeretnék baszni, mint pancsolni
ahogy a mama fürdetett
kihirdettetett
a hir jó hir
kis hal jó hal
jó ha meghal
mindegy hogy ki hal meg, én vagy más
Bertalan és Tamás
én semmit sem tudok
je ne sais rien
mais je peux
pneumatik
robban egyet hydroclorid csurog neki a lombiknak
Naschitz Tibor udvarolt a Jolánnak
a Lucienek
persze ő Lucie
Lippe Lucie
nagy ajkak
Nashitz Frici
a bot megállt
az aranylánc lógott a levegőben
kivertem a faszomat, sokszor
anyám kivert engem
hiszen nem igaz, hogy nem tudnám visszaverni, ha élne és emlékezne rá
de én tudnám, hogy mit csinálok
nekem nem motorikus hanem pszichés kielégülés volna
utána ki kellene békülni
habart tojás
beverte a tojást
palacsinta
szilvaiz
szilvalekvár
melyik várban nem laknak katonák
várt leány várat nyer
a férfiak is szépek meztelenül
a három gráciák pont ők
hogy múlik az idő
egy dénár két dénár, neked semmi se jár
te csak dolgozz buta bolond - ezt a drága mama mondta
mit tegyek istenem
most magamat szeressem helyette
mért jó ez neki
mért jó ez nekem
csak ne lett volna rákja
mindig az jár a fejemben, hogy “koitusz az anyával”
Eisler ezt el tudta képzelni
izé
izélni
basztunk a Gát uccában, de az nem az volt
köpködtem a szemközti falra
mindenkit megvertek
csak engem nem
mért verték meg őket, istenem
Attila király
megdicsért a tanitó
Lestyán Sándor
Erdős Ede
Fodor Márkusz
Izé bácsi
Iza néni
ne fogadjon el mááást csak óriás Fedák cipőkrémet
Brázay sósborszesz
<egy korona>
cukorfütyülő meg a Gala Peter
stollwerk
rágni lehetett és nyult
görög dinnye
sárga bélü görög dinnye
én lementem volna a boltba, ha a mama nem küldte volna vissza oly sokszor, amit hoztam, ez nagyon megalázó volt, hiszen én magam meg kellett ott hogy nézzem, hogy jó-e az árú, aztán én ha már elfogadtam, hogyan vigyem vissza
meg az is oly megalázó volt, hogy én vigyek le egy tyúkot legelni a térre és a többi fiúk röhögjenek ki
és megalázó volt a menhelyi szalmakalap is - már messziről hirdette, hogy menhelyi 
a kabát is
a kalapot kicsipkéztem nagyon megvertek, én nem tudtam mást hazudni, mint hogy nem én csipkéztem ki
másodszor is kicsipkéztem a szélét, ismét nagyon megvertek
pedig én igy akartam otthon lenni - mért vagyok én menhelyi gyerek
a mama eljött aztán otthagyott én azt hittem, hogy haza fog vinni
a Makaiék is azt mondták mindenkinek, hogy én egy odavett szegény gyerek vagyok
a Rapaportnál is “odavette szegény gyerek” voltam, verwahrlos
a Gyömrőinél is, hiszen nem ez az ő honoráriuma
a mozgalomban a többi tulkokhoz soroltak
én egy idevett szegény ember vagyok
nekem nincs senkim
a Judit is igy bánik velem
József Attilát meg fogom ölni
az éjjel elképzeltem, hogy 1-én, amikorra határidőt szabott a Gyömrői, számba veszem a gázcsövet, nagyot szippantok, huzok belőle aztán vége lesz
és olyan jó volt ez után nagy-nagy lélekzeteket venni: élek
megvan a nyakam, nem vágta el a vonat
nem vágták ki a nyelvemet sem
dehát kinek is szólanék
ez versből van
laterna
........ klozet !
a bogarakat nem lehet mindet kipusztitani
én bogaras vagyok
szerettem volna egy szarvasbogarat, hogy a gyufaskatulya elé fogjam
istenem, látod, olyan csöndes voltam Monoron
olyan rossz, hogy nincs Isten
én egész életemben hiába törekedtem, hiába voltam jó, hiába voltam rossz
talán csak azért szerettem a mamát, mert ennem adott, volt hova hazamennem
mit szeretnék az apámon - él
Mátyás tér 4, a Pászty rokonánál olyan jó felvágottat ettem mindig
ő adott volna többet is, de szégyeltem volna már olyan nagyon sokat enni, amennyit szerettem volna
mi van ezen sirnivaló
más is szégyelli magát
én másoktól tanultam szégyelni magamat
az Óriás uccán mentem oda
mikor hordtam a tejet Makaiéknak (a Szigony uccán át) olyan sokat bámészkodtam az uccán
sietni kellett volna, de istenem mért siettem volna
meg a klinikáról hordtam ebédet az ételhordóban
meg a népkonyháról is
nem tudom? mi volt az az étel amelyre emlékszem (káposztás rizs)
talán krumplifőzelék
vagy babfőzelék
vagy káposzta?
más káp. Mint amit a Japánban ettem gombóccal
zsömle gombóc
lekváros gombóc
avas szalonna, az nem jó
a csizmámat is kentem avas szalonnával Öcsödön
-----
itt a Laci
-----
valamit le kell nyelni “mintha gombóc volna a torkában” ugy e?
sokszor köpködési kényszerem volt az uccán
ugy szeretném, ha nem ettem volna meg a buktákat - a mama még a vacsoráját is hazahozta
én nagyon rosszat tettem
talán lepkét ettem
ettem döglött kacsát
meg talán döglött disznót
a mamát is megettem volna
itt van faljátok föl
hát mit tehettem volna
most nem eszem és az nagyon rossz
várj a sorodra, mondta
sorozás, alá kerül
jelentkezem katonának az osztályfőnököm lebeszélt
hát mért hirdették ki az iskolában
zsoldos katonának
vettem 25 koronáért egy Éme jelvény az Üllői út sarkán éjjel, mert az mondta az az ember, hogy most majd, mivel a románok kimentek, nagy baj lesz azokkal, akiknek nincs ilyen jelvényük
a mama is örült otthon a jelvénynek, 25 korona volt
én kenyeres voltam az Emkében
fehér kereszten egy sas
a sas később levált
aztán az egész elveszett
féltem, hogy veszett a kutya mely megharapott Kiszomboron
most Kiszomboron szolgabiró az a fiu, akinek már sok dolga volt nőkkel az internatusban
-icz...
Ickowitz - vissza kellene adnom a tulajdonosának
egészen megfeledkeztem arról, hogy nekem is volt már nőkkel dolgom, mégpedig a keresztanyámmal
- a ló meghal, a madarak kirepülnek - stilusa,
Kassák
Békeffiéknél oly furcsa légkör volt - ott volt az a nő, aki ....... ! hogy nem mertem mondani, hogy baszni
nem merem baszni, most már hiába mondom a szót
Szentjánosbogár
szentjánoskenyér
F. T. C. pálya
a Pászty a BTC tagja volt
azt a barna nőt a Békeffiéknél nem tudom elfeledni
kövérkés most is félnék megbaszni
ugy irom le a szót, mintha merném leirni
Gyömrőinél nincsen sulya, neki az is mindegy hogy mit teszek, “majd beszámolok róla”
hozzá kell szokni, hogy felnőtt vagyok
a nő férjének szifilitikus orra és arca volt és ez valahogy benne volt az egész légkörben
a papa nővérének is olyan nyerges orra volt
rák, bujakör
hát a nemi vágyat tényleg föl lehet fogni bujakórnak
hiába mondja az ember, hogy ez a rizikó
de kár hogy édesanyám beteg volt
nagyon rossz volt beteg lenni talán most vagyok oly elhagyatott, mint akkor
a mama egyszer mégis csak bejött, olyan sovány volt szegény
én nagyon el voltam keseredve, hogy nem jön, talán nem is bántam, hogy meghalok
vizelni kellene az előbbi nemi izgalom nyomán
a bajok lerakódnak az emberben, mint a csontokban a mész
13 éves korom óta csak álörömeim voltak
csak azért “örültem”, hogy ne hőköljenek vissza tőlem az emberek, - mihez is fogtak volna velem: ugy tettek volna velem, mint én a mamával, amikor a klinikán feküdt csontig lesoványodva
nem ettem meg az ételt, ami ott volt kihülve az éjjeli szekrényén
éjjeli edény
talán ettem belőle mégis és azért köpködök
szart ettem vagy azt - mindegy, itt vagyok
és nem vagyok, csak mások látnak
az arzént már hétfőn ki kellett volna vétetnem a fogamból
majd ha még idősebb leszek, akkor még a rossz fogak is hozzájárulnak mindehhez
ha azt akarom, hogy szeressenek, mindezt el kell titkolnom
de akkor már nem szeretnek, mert tudom, hogy azt szeretik, akinek mutatom magamat és nem engemet
a bujakórt is el kell titkolni
a Rubin azt mondta: téged mindenki szeret, hiszen a verseid te vagy
a verseim nem én vagyok: az vagyok én, ami itt irok
én sem szeretnék ilyen embert azazhogy talán segitenék rajta én is, mint rajtam Gyömrői
ő magán is segit ezzel
keres vele, ebből él
irgalmas szamaritána
apácanővér
miért nem teszek én is pénzért mindent
ő azt mondta akkor: “majd meg fogja érteni, miért csinálom”, de azt is mondta: maga tudja, hogy nem ez az én honoráriumom
most már tudom: az ő honoráriuma az, hogy össze kell törnöm, mint a lámpaüvegnek, mikor vizet feccsentettem rá
kinek is irom én ezt
magamnak
neki a pénzt adom
ő az élősdi nem én ő a rossz kölök, én vagyok a szerencsétlen állat, a mama
nekem nem lehet méhrákom
van hererák is
here módra éltem
“akkor volt értelme” - igy a Gyömrői
de én most élek ugy
könyörgöm alássan szegény világtalannak
sokszor behunytam a szememet és ugy mentem az uccán, hogy vajjon tudok-e behunyt szemmel irányt tartani
rossz álmok gyötörtek
“hja, ez természettudomány”
meg fogok dögleni, de előbb kimegyek vizelni
azt mondja, valamit ingyen akarok tőle - nem akarok én ingyen semmit, haljon meg
Szabadszállás
nagyon nem izlett a cukorrépafőzelék, de lenyeltem
ki kell hányni mindent, minden szart
szarv
kürt
Lehel kürtje, Sámson haja
mi mult el
mi volt
egyszer volt hol nem volt
Halotti Beszéd
Kosztolányi verse
ő is rákos
Hatvany Bertalannal rákos előételt ettem
jobb volna, ha rákom volna
a hisztéria is rák az emberen, a bánat rág az emberen
hysteria = méh
nyalánk fulánk
méz
a méh begyüjti a mézet
a dolgozó méh fulánkja az elszáradt női nemiszerv
szarv
szarvas
klozetkulcs
kétkulacsos politika
egy kedves nő meggyógyitana
melyik felnőtt nőnek kellene gyerek
keresztanyám
Kiss Kálmánné
Kyss
Józseffy - sokszor igy irtam a nevem, nagyon tetszett, mert igy “előkelő”
Józsefi voltam az elemiben - a polgáriban az i-t kitörölték: minek neked az i förmedt rám a tanár
a mama özv Józsefi Áronné volt
szül. Pőcze Borbála
a Rapaporthoz vitt első álmomban három inas gyerek vitt egy egy zsákot s mi volt bennük
bőráru, boráru, 
borbélyáru
boráros tér - az énektanár magyarázta, hogy ott bor-árusok voltak: borárosok
árok
okád
okádék
én okádék
hánytam az alkoholtól, mert erőszakoltam, hogy birom
minden igazán komolyan ellenőrizhető dologban mindig elmaradtam a többi gyerekektől
fejest kell ugrani, majd megtanulok uszni
vizben tudok uszni
az ár ellen akartam tempózni, nagyon kifulladtam a Dunán
a Mokos Géza udvarolt az Etusnak a Dunán, ott voltak fürdőruhában
Etus nagyon szépen fejeselt
ne feleselj - szólt rám mindig a Jolán - ő volt a gonosz
ő vagy más, olyan mindegy
ez a hangulata volt a szabadverseimnek az öreg Kesztnernek tetszettek
Kesztnerné előtt reggel kitakaróztam az ágyban, hogy lásson
ugy tettem, mintha aludtam volna
egyszer nevetve elmondta, hogy “mindenem kinn van”
ezt csináltam Szegeden is és rávettem a szobaasszonyt - a nénit - a fellációra
ma is szeretném
mit csináljak nem merek koitálni
a neurótikus a perverz forditottja, az analitikus a kurva forditottja
az az első nő nagyon durva volt
egy álmomban visszalapoztam egy albumban az “első nőhöz” - az album női fejeket, illetve tájakat ábrázolt - irtam erről egy verset:
ritkás erdő alatt a langy tó
ez volt az első nő
azt gondoltam az előbb, hogy ez száj (völgytorok) pedig vaginának irtam
mi lesz már, mondta a nő - bizony nő volt - és én megijedtem, onanizálni kezdtem, aztán betetettem és ugy sült el
semmi örömöm nem volt benne
később - sok évvel később is - <mindenkinek> sokszor azt mondtam, hogy még szűz vagyok
ezt mondtam a Deák Olgának is, őt nagyon szerettem, de nem tudtam volna vele ugy sem koitálni
a mamát szerettem, amikor az uccai nőhöz mentem
ha visszaütöttem volna a mamát - motorikus levezetés - 
hiszen azért szerettem volna oly nagy péniszt
-----
Itt volt a Nagy Lajos, elment, vizeltem, nem megyek már a fogorvoshoz, talán nincs is arzén a fogamban
agresszió - hát mért is verném a nőket:
anyám miatt?
Jolán miatt?
azt hittem, a Jolán maga mellé hiv az ágyba
“az Ödipusz lázadás első leveretése” után
második leveretése után
harmadik                
Gyömrői, ha igazán nő, kinevet
lesajnál
annyival van fölöttem amennyire lesajnál
ez is öröm
öröm volna, ha volna közünk egymáshoz, de ha nem fizetnék, szedhetném a sátorfámat
és szedem is
sajnálom őt elvesziteni
hiszen ha akarna engemet
őt fenyegetem a homoszexualizmussal
Ferenczy egy nőnek - Judit szerint - mikor az hetykén mondta: én frigid vagyok, azt válaszolta: maga tényleg frigid
ma már nem félnék egy homoszexuális koitusztól sem per anum - talán nem is oly vadak a férfiak, mint én képzelem
tőlük is félek, nemcsak a nőktől
a furcsa bágyadtság a fejemben talán nem az arzéntól van
jó volna, ha belehalnék
még ez is szomoru: <a> kutya sem ugat utánam
én sem sirattam meg anyámat
hát hogy is lehet hogy valaki impotens legyen
sokat akar a szarka, de nem birja el a farka
az én végbelem akkora mint egy lóé
hiszen én félek a lovaktól is
nemsokára indulnom kell
mutatnom kell, hogy valaki vagyok
jönnek egymásután a kéziratokkal az őrültek - minek irnak az öncsalás, szélhámosság
talán olyan, mint forgót csinálni
milyen szép erekcióm volt akkor, mikor a fiuknak mutattam
milyen nagy, kemény, milyen erős
mikor elsült a konyhában, megvizsgáltam az ondót: ugy véltem, fölfedeztem benne a gyereket, az “embriót”
briós
Briand
a vicc szerint a francia nők köpködnek, ugy vetélnek el
mért nem keltett föl a mama - siránkoztam
bizony mért nem keltett föl a homoszexualitásból
amilyenből “lett a gyerek” olyan került az anyámba is, olyanból lettem
nem szarból
de én ezzel is ugy bántam mint a szarral - nem tudtam visszatartani magam az onániától
borzasztó idegen, kenetteljes hangon irom mindezt nagyon hazug ember vagyok
talán még jobban gyülölöm mint amennyire szeretem magamat
a nők szépek meztelenül - ezzel azt akarta mondani a Jolán, hogy viszont a férfiak nem szépek
a Jolán nemi beteg lett a férjétől - Elemér bácsi - ezt eltitkolták előttem
az Eszti nemi beteg lett - bár inkább gyereke lett volna - mondták előttem - nem  nekem - a konyhában
fölcsinálni
lecsinálni
becsinálni
Becsuána
néger
a néger nők lueszesek
ló eszes
esz 
prezenszképző
sokszor gondoltam arra, hogy kiherélem magam - most ugy érzem, megtenném, de tudom, hogy inkább megőrülnék
a szultán háremében az eunuch
török basa nagy a hasa
Herz hullámok
már a szerkesztőségben kellene lennem - mit keresek én ott
én nem értem, hogy mért nem ölnek meg
mért nem vernek agyon
az ágyon
megfogtam anyám pináját
véres vatta
Watt
volt
ampère
le père
père-la-chaise
leharapták
odaadták a kutyáknak
kutyagumi
kutya farka
bolti szűz
bolti szolga
bolti tűz
tűz bolt
égbolt
elég volt
mit csináltam az anyám picsájával
ugy látszik, mégsem voltam olyan bátor
érdekes, Gyömrői sok mindent elhinne, csak azt nem, hogy kinyaltam az anyám picsáját, de nem mertem a faszomat a szájába tenni, nehogy leharapja
hasonló volt, ahogy megbasztam a keresztanyámat, neki nem mertem ezt a perverziót ajánlani
gyere pista, nyálazd meg a pöcsömet, hisz az Isten is stricinek teremtett
a verésig minden rendben volt
aztán lett beteg az anyám
indulok

vasárnap d.u. 1/2 6-kor
otthon - itthon
most elolvastam az egész füzetet s az analizisre nézve ez a véleményem:
A [!] Gyömrői a hátam mögött ül én a díványon fekszem - 
neki objektivnek kell lennie, hogy én szubjektiv lehessek s igy juthassak el az objektivitáshoz
(obstipáció) o nélkül akartam irni mindkét szó l nélkül a nélkült, valamit nem adhatok, hiába
valahol, ott ahol gondolataim érzelmekké s érzelmeim testi működésekké változnak, teljesen egészséges vagyok s ezért Gyömrőinek nem volna szabad “engem” jellemeznie azzal, amit szabad ötletekként mondok, neki azt kellene mondania, hogy mi az előadott zavaros ötletek értelmes magva
valami perverziót akarok azzal, hogy odafekszem neki a diványra
ő azt mondja, segitsek neki, de nem engedi, hogy legyek, mert azonosnak veszi velem a zavart s nem akarja észrevenni a rejtett rendet
ha igy ver, akkor nem vagyok hajlandó semmit sem <a> kedvére tenni majd akkor, amikor szép szóval kér
nem kér szép szóval, mért is kérne - ha koitálni akarna velem, akkor értelme volna az egésznek
ezt nem akar - ki vagyok neki szolgáltatva, helyettem kaphat más pácienst is
egyszóval én neki szar vagyok
más nőhöz nem enged
nem akar játszani
lehet játszva is koitálni pl. koitál az ember és játssza, hogy igy megy a vonat - vonatot játszik 
a gyermek koitálás helyett játszik
velem nem játszottak a nők én meg a pubertásban nem akartam játszani fiúkkal
az apám - Pista - az asztal lábához kötözött, ugy vert
mindenkinek igaza van - én vagyok a leghazugabb ember
még azzal is hazudok, hogy két éve egyszer sem hazudtam a Gyömrőinek
megpróbálok hazudni, hátha nem sikerül félre vezetnem
de az igazat ahogy nem hiszi, ugy elhinné a hazugságot, aztán mit csinálnék
akkor éppenugy összevissza kuszálódna minden a fejemben, mint most az érzelmeimben és az egész lényemben
hazugsággal fogom vegyiteni az igazat, mégse szolgáltatom ki magamat teljesen, hiszen ugy is kinevet azért
röhög magában azon, hogy én éppen “intim dolgaimat” adom elő
ugy látszik, ő a hazug embert tartja oly ártatlannak, mint saját magát
Nap ucca
nekem minden le kell nyelni
ő mindig azt mondta: ezt szeretném, azt szeretném, dögöljön meg
és mindegy, hogy mit teszek, a fontos csak az, hogy fizessek neki
ugy látszik, minden ember ilyen
tulajdonképpen nem szeretem - mit is szeretnék rajta
utolsó fajta
utolsó divat
vatta
menstruál
ha én megkettőzhetném magamat, és nő is lehetnék
itt most sok mindent elhallgatok majd azokat ott fogom mondani, nála
ugy pofon vágom kétszer
aztán majd kérdezheti, hogy mi jut erről az eszembe
kinyaltam az anyám seggit - ő ezt akata [!] s aztán váratlanul rám rontott, hogy basszam meg
meg kellene számolni, hány oldal van ebben a füzetben
azon, ha valaki kinyalja valakinek a seggit, nevetnek, azt, aki ezt nem teszi meg, kinevetik
Gyömrői nem ussza meg ezt az analizist
nekem nincs semmire bizonyitékom
meg kellene forditani a viszonyt, ami köztünk van, hogy én is beléje lássak
hogy lehet, hogy ő boldog
talán egy borzalmas rögeszmém van, talán csak hiszem, hogy nekem kapnom kellene valamit
talán nincs is az, amit akarok, talán másnak sem jobb koitálni mint nekem
talán csak azért várok többet a szerelemtől, mint amennyit kapok tőle, mert vertek, mert azt akarták, dolgozzak és nem engedtek játszani
Öcsödön rossz volt
kellett volna két kis ló, kis nő, kis eke
kis ház, kis kutya, kis csikó, kis kasza, kis búza - minden arányosan hozzám, mint ahogy minden arányos volt a nevelőapámhoz
az eszkimók kutyát fognak szánkóba
vajjon arányos-e hozzám most minden, ami van
Gyömrői adja az aránytalanul egészségeset
nem arányos fizetést akar
ki fogok vele baszni
kitalálok valamit, ami olyan dühbe hozza, mint anyámat, de ő nem verhet meg
ezen ő irtón mulat majd
az nevet legjobban, aki utóljára nevet
szemet szemért, fogat fogért
süt a nap
ugat a kutya
forditott sorrend
forditott arány
ezt a könyvet Eislernek fogom megmutatni
Eisler azt fogja hinni, hogy éppen az ő segitségére szorulok
lám, most már nem mutathatom meg neki
igaz viszont: annak az átkozott pszichológiának két vége van
lényegében mindentől fölmentettem magam a Gyömrőivel szemben azáltal, hogy fizetek
az igaz, hogy önmagát nem csaphatja be az ember, de becsaphat másokat
saját magával nem baszhat ki, de kibaszhat mással
saját magát nem baszhatja meg, de megbaszhat mást
ajjaj, milyen féltékeny lennék
igy megspórolom a neurózissal a féltékenységet
mért féltékeny az ember?
azért mert ugy érzi, a nő bármikor kaphat férfit, de a férfi nem kaphat bármikor nőt
a férfinak nő kell, teljes egészében, a nőnek pedig csak fasz kell
meg pénz és geci
az utóbbi nem illik ide
a koitusz homoszexuális aktus is
ha a nőt az ember fizikai erővel nem kényszeritheti megadásra, akkor - kiterjesztve ezt az egész női nemre - megadásra kényszeritheti azzal, hogy szarik rá, azaz homoszexuálizmussal
rém buta voltam, hogy adtam anyámra, hogy bedőltem egész perverz lelkiségének és nem követtem a fiukat
igaz viszont, hogy akkor kiközösitettek volna a fiuk, hiszen az a buta Jobbágy Gábor oly kárörvendő volt a Sztruhalával való viszonyom miatt
hiszen ha mindezt odaadnám egy hozzám hasonló koru fiatalembernek, nemhogy barátra tennék szert, hanem inkább abban lelné az az [!] örömét, hogy köznevetség tárgyává tenne
meg kell tanulni (tagadni: <ezt> akartam irni) hazudni és titkolódzni, amikor alulkerülök és őszintének lenni, amikor én vagyok felül
fel-ül
fel-áll
fel-ál
felsál
fals, ál
fasz áll
fasz-ál
faszol
kifaszol
kifaszolsz
kifaszoltok
pina, picsa, fasz, segg, baszni, gecizni, kiverni - mindezt - nyalni - a lehető legtermészetesebb képpel el lehet mondani olyanok társaságában, akik nem tehetnek ellene semmit
érdekes, én a cselekvésbeli motorikus levezetést tudtam belé e szavakba s azért nem használtam őket, mert szavakkal nem elégülhet ki az ember s azért nem elégitettek ki a cselekvések, mert szavak nélkül sem elégülhet ki az ember
ennek csak az lehet az eredete, hogy e szavak miatt megvertek - ez tehát a verő számára motorikus kielégülés volt
valaki egyszer csupa ilyen szavakat irt össze egy papirra és azt nagyon megverték
nem a Gyömrőinek gyógyulok meg, hanem magamnak
egyszer én magam is ráfirkáltam egy hirdető oszlopra, hogy pina fasz, együtt basz
akkor nagyon féltem, a klozetokban dühös voltam, hogy ilyesmit firkálnak oda felnőttek is
most majd kipótolom a gyerekkort s igy elmondhatom: én ezt és ezt csináltam, senki sem kérdezheti, hogy mikor
én hülye állat, hogy akartam segiteni a Gyömrőinek meg a mamának
a mama a gyermek számára nem anya, hanem maga a nő
seggbe fogom baszni a Juditot itt fekszik az ágyon, a háta meztelen
hogy lehetne dühbe guritani a Gyömrőit, ugy hogy kivágjon és visszakönyörögjön
hát ezt nem nagyon lehet
akkor ki fogok vele baszni az életben, analizisen kívűl, elrontom a prakszisát
“véletlenül elszólom magam” hogy viszonyom volt vele aztán olyan módon fogom tagadni, hogy mindenki, még az analitikusok is elhiszik
a lényeg az, hogy én guritom őt dühbe és mégis ő kérjen tőlem bocsánatot, hogy beszüntessem az ellenségeskedést
erre azt a feltételt szabom, hogy nyalja ki a seggem
anyám ilyen viszonyra kényszeritett egész viselkedésével - de még ennek a valóságától is elütött
most már értem, hogy mi az “a perverz forditottja”
a felnőtt-gyermek konfliktus = konfliktus a koitusz-vágy és a perverz vágy között
ez a konfliktus terrorral társulva megfordittatik oly módon, hogy az inverz koituszvágy küzködik az emberben az inverz-perverz vággyal
ez a neurózis
az analitikus mennél passzivabb, annál aktivabb ebben a viszonylatban, míg végül belepusztul az aktivitásba
azt az aktivitást, ami normális életben az övé volna ráruházza a páciensre, két személlyé teszi
meg kell ölni, ahelyett hogy az ember a saját vágyát folytaná el
ha Gyömrőit megölném - mi sem volna könnyebb - még mindig nem volnék egészséges, mégpedig  azért nem, mert a nővel szemben használna a fenyegetés az erdőben, de nem használ a kulturában
a kulturában minden nő kurva, mennél öntudatosabb, annál inkább
anyám azért gyülölt öntudatlanul, mert azt hitte, mint anya nem lehet kurva, neki csak dolgoznia muszáj és ezért is akarta, hogy én is csak dolgozzak
a Gyömrői disznósága abban áll, hogy nem anyámról akar beszélni, hanem rólam, hát majd visszaadom ezt neki
a hülye - azt mondja szeretem is, gyülölöm is, holott már a szeretetben magában benne foglaltatik az ambivalencia, hogy hogyan azt nem tudom, de talán rá lehet jönni a gyülöletből
a gyülölet megforditott szeretet, tehát szintén ambivalens
a gyülöletben az ambivalenciát a megsemmisitésre irányuló vágy s az ezt visszatartó tehetetlenségi érzés jellemzik
tehát a szeretet ambivalenciáját a megsemmisülésre irányuló vágy s az ezt feloldó aktivitás jellemzi
mint neurótikus, ab ovo hülye vagyok, az analitikus ugy látszik ex professo az
professzionista hülye
a mértéktartás szociálisan és szellemileg abból áll, hogy az ember hülyébb legyen, mint amilyen, tehát nem abból, amit Gyömrői, ez az ökör ir (ha ugyan ökör és nem azért irja, hogy megtüressék a többi emberek, hatóságok stb által) nem abból, hogy szublimáljon, hanem, hogy szublimált energiákat engedjen vissza eredeti nem szublimált mivoltukba, hogy az affektiv kapcsolatu (mert érvényesülni ebben a társadalomban nem tudó: ezért affektiv) értelem változzék vissza motorikus levezetésü ártalommá
ehhez azonban szerelem segithetné csupán az embert, ha nem akar egyszerre bolsi és kéjgyilkos lenni
viszont ha idáig eljutott az ember, akkor hiába
olyan nőre van szüksége, aki maga is érti ezt és meg tudja ezt tenni, aki tehát nem ártalmat vár, hanem értelmet
Gyömrői, ez a gyalázatos vígan lébol, azt hiszem, csatlakozom a hitleristákhoz, hogy innen is kiüzessék
hiszen az is gyógyulás, ha az ember a gyülöletet oldja cselekvéssé és nem csupán az, ha a szerelmet oldja nemi egyesüléssé
ő persze olyan férfit akar és tart magának, aki ragaszkodik hozzája, akit tehát nem kell neki “megtartania”, nem kell érte dolgoznia
hát hiszen értem sem kellene, mert nem sok nő van, aki versenyezhetne vele s az éppen a baj, hogy ő mellette végtelenül féltékeny lennék, mint a gyermek, aki tudja, hogy ő nem nyujthatja a nőnek azt, amit felnőtt férfi tud nyujtani, aki tehát retteg, ha egy uj férfi föltünik a láthatáron
ezen az érzésen csak az segithetne, ha az ember bármilyen nővel meg tudna elégedni és ezt nagyon szeretném, ekkor lehetne Gyömrői is az enyém - ehhez azonban előbb el kellene vesztenem őt
hagyni kell a dolgokat folyni - hiszen csak ő segithetne ha szeretne - bár nem szeret - mert akkor már nagyon gyülölnie kellene - s ha ő szeretne, akkor az annyi éppen, mint amikor a külvilág beavatkozik az ember problémájába
az ész tehát nem arravaló, hogy “irányitsa” az embert (lásd a pedagógiát: a felnőtteknek nem irányitaniok, hanem csak értelmezniök kellene a kicsinyeket) hanem arra való az ész, hogy a külvilágot önmagával együtt tudomásul vegye
hiszen éppen azt nehéz tudomásul venni, hogy a Gyömrői csak analitikus, hogy a Judit csak technikai koituszra alkalmas stb
a dolgoknak mégis szabad folyást engedek - nem leszek boldog, de - ki tudja - talán nem leszek ennyire boldogtalan sem
de akkor mit kedveskedik a Gyömrői: a pénzért?
édes istenem segits meg!
hogy én mint gyermek szeretem - hát hogy szeressem másként, ha ő nem akar társául tekinteni
én csak páciense vagyok nem baj Attila, majd én melléd állok
azért kedves, mert fizetünk neki - majd ha nem kell már a kedvessége, nem fizetünk neki
lám, ez a kedvesség másutt is megvásárolható
nem is kell ugy vissza riadni az uccai nőktől: az az élet és az a határ, hiszen mindennek, mindenkinek van határa
ugy kell baszni, mint ahogy a légy lerakja a petéit és megy tovább
mi aggódtunk, hogy teherbe ejtjük a “tisztességes” nőket - ők nem aggódnak, hogy ily nehéz érzelmi, lelki teherbe, hisztériába ejtik az embert, még le is néznek érte
meg kell baszni őket, ha sirnak ki kell rugni őket - ők is kirugnak mint férfit, ha sirtunk
jól van Attila - mi még megférünk egymással Gyömrőit ejtsd ki ugy a szivedből, mint a seggedből a szart
az, hogy erre azt mondja majd, ha megtetted: no lám, meggyógyult, meggyógyitottam, azt hadd rá, hadd szarjon ő is
most havi 100 pengőért kaphatsz lakást, teljes ellátást - a nő nem is olyan fontos, mint amennyire képzeled: szarni, enni [!] lakni, aludni mind külön-külön is éppen olyan fontos, hidd el
az meg éppen nem olyan fontos, hogy pont a Gyömrői legyen az, akit megbaszol - talán fontos lenne és nélkülözhetetlen, ha - ahogy szamár módra érezted eddig - volna teljes egyesülés ez azonban nincsen
a nő mindenképpen megcsal - mikor csecsemő voltál, megcsalt az apáddal s most ha teljesen oda is adná magát, akkor is megcsalna a gyerekkel
csak te voltál oly szamár, hogy azt hitted, megcsalod anyádat, mikor az uccai nőhöz mentél, hogy megcsalod most a Gyömrőit
te akármit csinálsz, nem csalsz, ők akármit csinálnak, csalnak - férfi vagy
bizony férfi vagy, kárpótold magadat: ölj, ha másként nem, alattomban
szerezd kegyetlenül a pénzt s majd jó lesz az uccai nő is
gondolj arra, hogy mindenkinek megvan a maga “élet-titka” s mindjárt fölszabadulsz képzelt titkaid nyomása alól
a Gyömrői már régen megöregszik, mikor te még fiatal leszel s majd ha kinozza a szerelemtelenség halálfélelme, te is lehetsz objektiv vele szemben, olyan ártatlanul kegyetlen, mint ő 
mondd ott azt, ami eszedbe jut és tedd kinn azt, ami eszedbe jut
boldogitsd azzal, hogy rezignálódsz
általában gondolkodj ugy, hogy nézd magadat második személynek - amivé ő tesz magaddal szemben - s akkor akár meg is ölheted, nyugodtan mondhatod: nem én voltam
látod, elfáradsz, ez jó jel, tudsz majd aludni
te halhatatlan vagy, a Gyömrői azzá tett - ha felkötnek sem téged kötnek föl
tejföl
kelj föl
kelj föl és járj
tele a füzet
adj oda neki tiz pengőt s e füzetet égesd el
ha ezt is odaadod, meg a pénzt is, kiröhög, hogy milyen buta vagy
látod, azt mondta, ő nevetett, de nem kinevetett
hazudj mint ő, aki nemcsak azt hazudja, amit mond, hanem a mondással is hazudik: azt akarja elhitetni, hogy lehet nevetni valamin anélkül, hogy kinevetne
hazudj, de ne légy oly gyáva disznó, mint ő, aki nem meri bevallani, hogy kinevetett: ugy látszik a hazugság a gyógyulás
ugye, most már nem is kellene neked ő, ugye most már nem nyujthatna többet az uccai kurvánál
amit keresel, nincs
magadat keresed másban
magadat szereted - ilyet nem találsz s ha találsz nincs az ismert nők között
vagy megtalálod majd azt, akit keresel, vagy nem, addig vedd a nőt az öleléshez ugy, mint a szaráshoz a klozetot
valamikor a bilin örültél, hogy a testi feszültség föloldásához hozzájárul a mama szeretete
most ehhez hozzájárul az a gyülölet, amellyel szublimáltan bár de illetne téged analitikusod, ha nem lenne hazug disznó (de hisz ő ebbe szublimált) add ki neki a szart legyen boldog
s nézz utána, hol adhatnád ki okosabban hiszen a gyógyulás abból áll, hogy belátja az ember: ha olyan buta marad, mint amilyen butaság analizisbe menni és pénzt adni azért, hogy őt boldogitsd a saját boldogtalanságoddal - akkor boldogtalan is marad
nyugodj meg, a gyógyulás abból áll, hogy rájön az ember, hogy becsapják, ha bizik s hogy a leggyalázatosabban éppen az csapja be az embert, akiben a legjobban bizott, annyira, hogy a puszta szavára pénzt adott neki
s annyira becsap, hogy a pénzért, amit kap, még csak azt sem mondja meg: maga ostoba, hogy nekem fizet ezért, hát nem volna más helye ennek a pénznek, pl. hogy egy kis örömöt vigyen vele az életébe, hogy egyen, aludjon, cukrot vegyen, nyakkendőt, cipőt, vagy ezt, ami kell
látod, a pénzedről való igazságot sem kapod meg a nyomorulttól a pénzedért, még arra is magadnak kell rájönnöd
mit akarsz még tőle: azt hogy legalább ismerje ezt be?
nem teheti, mert akkor már nem nevetgélne oly mulatságosan, 40 pengő mégis 40 pengő és akkor ezt elvesztené, mert akkor már te sem fizetnél neki
de hiába sanyarogsz amiatt, hogy a kifizetett pénzért igazán elvárhatnád a kifejezett igazságot - ő ugy fog téged mindig jellemezni, mint gyermeket, mert anyainak tartja magát és nem csalónak, pedig éppen ezért csaló
s az, hogy erre rájössz, te, aki rajongtál érte és nem tudtad elképzelni az életedet nélküle, mert lassan az a buta meggyőződés alakult ki benned: hogy no most, ő az, akit szeretek - az hogy rájössz arra, hogy még ő is megcsal, a legtermészetesebbnek tartva, hogy ezt tegye, s hogy te egy barom vagy talán megéri a pénzt, amit kifizettél neki
most aztán, hogy mindezt lekontrolláld, a legjobb, hogy hazudsz neki - igy lekontrollálhatod azt is, hogy vajjon csaló létére is tudnál-e vele élni
mert valaki mégis kell, őt vedd próbababának - azt hiszed, te barom, hülye marha, hogy szereted? - őt a csalót nem csapod be ezzel, hát mért csalod magadat, nem elég, hogy ő becsap?
hadd, hogy becsapjon, csapd be te is őt, csak azt ne feledd el egy pillanatra sem, hogy mindez csalás
ha aztán azt mondod, hogy szereted s ő az mondja, ez igaz, ennek ne dőlj be, mert ő még ebben is hazudik - mert nem is tehet mást: ez az ő életkedve teveled szemben.
8 óra 20. -

---